Gandia acudeix a la fira de turisme INTUR per posar en valor la Ruta Borja
16 novembre 2023

## Gandia acudeix a la fira de turisme INTUR per posar en valor la Ruta Borja16 novembre 2023Última actualització: 16 novembre 2023

![](../gestion/img/661507ae3bea024204eacff30a6539fb9e1669b35ab3f3a9c7878ffa2b73f101.jpeg)  
  

Gandia participa en la **XXVI edició de la Fira Internacional del Turisme d'Interior (INTUR)**, que ha començat a celebrar-se avui, 16 de novembre, i acabarà el pròxim diumenge, 19 de novembre.  
  
Amb aquesta presència, el departament de Turisme pretén **atraure les persones de Castella i Lleó** i **desestacionalitzar el turisme** promocionant, no només les platges, sinó també la resta d'atractius locals. Així doncs, ha apostat per donar a conéixer la **Ruta Borja**, un itinerari de gairebé 70 quilòmetres que recorre diferents punts de la Costera, la Valldigna i la Safor i s'acaba al nucli antic de Gandia, posant el punt d'interés en monuments com la Col·legiata o el Palau Ducal.  
  
A més, impulsarà el **turisme actiu i esportiu** i donarà a conéixer rutes de senderisme com la de la Marjal i l'Aula Natura, la pujada al Parc Arqueològic del Castell de Bairén o el Centre d'Interpretació Parpalló Borrell. També s'emfatitzarà la importància de la **gastronomia local**.  
  
L'any passat, INTUR va acollir més de 30.000 visitants, per la qual cosa s'espera que, baix la marca Turisme de la Diputació de València, el municipi aconseguisca augmentar la quota de visitants castellanolleonesos en una de les fires més importants d'Espanya dins aquest àmbit.  
  
L'**edil responsable de Turisme, Balbina Sendra**, ha destacat la importància d'aquesta cita i ha recalcat l'**àmplia presència que tindrà Gandia** no només **en fires internacionals com la de Londres,** sinó també a les **nacionals com** puga ser **INTUR o la IBTM de Barcelona**.

[Twittear](https://twitter.com/share)